Bjørg Gaselle
Store norske leksikon,Språk og litteratur,Litteraturtyper,Barne- og ungdomslitteratur,Norsk barne- og ungdomslitteratur før 2000
Bjørg Gaselle var pseudonymet til den norske ballettdanseren og barnebokforfatteren Bjørg de Chantenay, født Bjørg Gjendal.
Gaselle debuterte i 1949 med ungpikeboken Mette-Marit på ballettskolen, og utga fram til 1963 i alt femten bøker om den tiltalende og viljesterke Mette-Marit fra Bergen. Bøkene var et stykke på vei selvbiografiske, og gjenspeilet forfatterens egen danseundervisning og dansekarriere.Etter ballettutdanning arbeidet Bjørg Gjendal ved Edderkoppen teater og i Köbenhavn. Hun var gift med filmmannen Nils R. Müller fra 1947 til 1957, og bosatte seg siden på Mallorca. Der giftet hun seg i 1962 med franskmannen Jean Chantenay.Seks av bøkene i Mette-Marit-serien ble relansert i 2001, da det ble kjent at den nye kronprinsessa, Mette-Marit, var oppkalt etter hovedpersonen. Les mer i Store norske leksikon barne- og ungdomslitteratur ungpikebøker